ປະຊາຄົມນຶ່ງໃນລັດແມຣີແລນດ໌ ຊ່ວຍສອນພາສາ ອັງກິດ ໃຫ້ອົບພະຍົບມຽນມາ (ເບິ່ງວີດີໂອຮຽນພາສາອັງກິດ)
ນອກຈາກສອນພາສາອັງກິດ ໃຫ້ນັກຮຽນອົບພະຍົບແລ້ວ ຄູແລະອາສາສະມັກ ຍັງໄປສອນໃຫ້ບັນດາແມ່ຂອງນັກຮຽນ ຢູ່ບ່ອນເຂົາເຈົ້າເຮັດວຽກນໍາອີກ.
ເຮົາຂໍສະເໜີລາຍງານການສຶກສາ ຂອງພະແນກພາສາອັງກິດພິເສດຂອງວີໂອເອ ເລຶ້ອງ ການດໍາເນີນຄວາມພະຍາຍາມຂອງປະຊາຄົມນຶ່ງໃນລັດແມຣີແລນດ໌ ເພື່ອຊ່ວຍສອນພາສາ ອັງກິດ ໃຫ້ແກ່ຊາວອົບພະຍົບມຽນມາ ຢູ່ໃນເມືອງຂອງເຂົາເຈົ້າ ຊຶ່ງດາຣາຈະນໍາມາສະເໜີທ່ານ ມີພວກອົບພະຍົບຊາວມຽນມາ ປະມານສິບແປດພັນຄົນ ທີ່ເຂົ້າມາຢູ່ສະຫະລັດໃນແຕ່ລະປີ ນັບຕັ້ງແຕ່ປີ 2007 ເປັນຕົ້ນມາ ຄອບຄົວຈໍານວນນຶ່ງ ໄດ້ໄປຕັ້ງຖິ່ນຖານທີ່ເມືອງ Howard ລັດແມຣີແລນດ໌ ທີ່ຕັ້ງຢູ່ລະຫວ່າງເມືອງບອລຕິມໍ ແລະນະຄອນຫລວງວໍຊິງຕັນດີຊີ ໂຮງຮຽນທ້ອງຖິ່ນແຫ່ງນຶ່ງໄດ້ເລີ່ມສອນພາສາອັງກິດ ໃຫ້ແກ່ພວກເດັກນ້ອຍ ລູກຊາວອົບພະຍົບເຫລົ່ານັ້ນ ແຕ່ວ່າ ໃນຂະນະທີ່ພວກເດັກເຫລົ່ານີ້ໄດ້ຮຽນພາສາອັງກິດນັ້ນ ພໍ່ແມ່ຂອງພວກເຂົາເຈົ້າ ກັບບໍ່ໄດ້ຮຽນ ຊຶ່ງເຮັດໃຫ້ມີຄວາມຫຍຸ້ງຍາກໃນການສື່ສານກັນ ກັບພວກນາຍຄູ ປັດຈຸບັນນີ້ ມີເດັກນ້ອຍມຽນມາ ເກືອບ 50 ຄົນ ເຂົ້າຮຽນຢູ່ໂຮງຮຽນປະຖົມ Bollman Bridge ນາງ Laurel Conran ສອນພາ ສາອັງກິດໃຫ້ແກ່ພວກທີ່ປາກເວົ້າພາສາອື່ນ ນັກຮຽນຂອງລາວຄົນນຶ່ງ ຊື່ Tha Neih Ciang ແລະອີກຜູ້ນຶ່ງກໍແມ່ນແມ່ຂອງນາງ ທາເນ ຊື່ Tin lang ຄູ Laurel ຈະໄປ ສອນເວົ້າພາສາອັງກິດກັບແມ່ ຢູ່ບ່ອນເຮັດ ວຽກຂອງແມ່ ຊາວອົບພະຍົບມຽນມາ ຫລາຍຄົນເຮັດວຽກຢູ່ບໍລິສັດຈໍານ່າຍຜັກ ແລະໝາກໄມ້ສົດ Coastal Sunbelt ທີ່ ສົ່ງຜັກສົດແລະໝາກໄມ້ສົດ ໃຫ້ພວກ ຮ້ານອາຫານແລະບໍລິສັດທຸລະກິດອື່ນໆ Laurel Conran ເລິ່ມເປີດສອນພາສາອັງກິດຢູ່ທີ່ນັ້ນ ເພື່ອຊ່ວຍເຫລືອຊາວອົບພະຍົບຈາກ ປະເທດພະມ້າ ທີ່ຮູ້ກັນອີກຊື່ນຶ່ງວ່າ ມຽນມານັ້ນ ໂຄງການສອນພາສາອັງກິດນີ້ ມີໄລຍະຫົກ ອາທິດ ຄືເປີດຮຽນທຸກໆວັນພຸດ ສິບ ສອງໂມງທ່ຽງຫາບ່າຍນຶ່ງໂມງ ໃນແຕ່ລະອາທິດ ນາງ Conran ຈະໄປທີ່ບໍລິສັດ Coastal Sunbelt ເວລາພວກຄົນງານຊາວມຽນມາ ພັກກິນເຂົ້າ ຢູ່ທີ່ນັ້ນ ເຂົາເຈົ້າກໍເຝິກແອບເວົ້າພາສາອັງກິດໄປນໍາ ເຂົາເຈົ້າຈະພາກັນນັ່ງເປັນກຸ່ມນ້ອຍໆ ຢູ່ກັບອາສາສະໝັກທີ່ເວົ້າພາສາອັງກິດ ນາງ Lisa Chertok ເປັນຜູ້ຈັດການຢູ່ບໍລິສັດດັ່ງກ່າວ ແລະກໍມີລູກຄົນ ນຶ່ງທີ່ຮຽນຢູ່ໂຮງ ຮຽນ Bollman Bridge ລາວໄດ້ຊ່ວຍ ຄູ Conran ແຕ່ງບົດຮຽນ ລາວເວົ້າວ່າ “ເວລາ ພວກພະນັກງານຊາວມຽນມາມາຮອດໃໝ່ໆນັ້ນ ພວກເຂົາເຈົ້າຈະອາຍຫລາຍ ຊຶ່ງມາບັດນີ້ ຂ້ອຍພົບວ່າພວກເຂົາເຈົ້າເປັນລູກຈ້າງ ທີ່ເວົ້າຕອບໄດ້ດີ ເຂົາເຈົ້າຈະມີສື່ສໍາພັນຫລາຍຂຶ້ນ” ແລະໃນຖານະເປັນພໍ່ແມ່ນັ້ນ ເຂົາເຈົ້າເຂົ້າພົວພັນກັບເລຶ່ອງໂຮງຮຽນຂອງລູກໆຂອງເຂົາເຈົ້າ ຫລາຍຂຶ້ນ ເຊ່ນກັນ Jonathan Davis ເປັນຄູໃຫຍ່ໂຮງຮຽນປະຖົມສຶກສາ Bollman Bridge ລາວກ່າວວ່າ “ຄວາມຈິງແລ້ວ ຂ້ອຍເຫັນວ່າເປັນຈຸດເລີ່ມຕົ້ນຂອງຄວາມເປັນພາຄີອັນດີກັນ ລະຫວ່າງ ບໍລິສັດທຸລະກິດແລະໂຮງຮຽນ ແລະພວກເຮົາຫາກໍເລິ່ມຕົ້ນ ຂັດເກົາເບິ່ງວ່າ ແທ້ໆແລ້ວ ວິທີນີ້ຈະໃຫ້ຜົນປະໂຫຍດແນວໃດ ແກ່ປະຊາຄົມໃນວົງກວ້າງຂຶ້ນກວ່າເກົ່າ ” ທ່ານ Davis ຫວັງວ່າ ບົດຮຽນ ພາສາອັງກິດຈະຊ່ວຍພວກພໍ່ແມ່ ຊາວມຽນມາ ໃຫ້ມີຄວາມຮູ້ສຶກດີ ຂຶ້ນກວ່າເກົ່າ ກ່ຽວກັບການຕິດຕໍ່ ສື່ສານກັບທາງໂຮງຮຽນ “ແມ່ນ ແຕ່ໃນເລຶ່ອງງ່າຍໆ ເຊ່ນການໂທ ລະສັບໄປ ເພື່ອຈະບອກວ່າ ລູກ ຊາຍຫລືລູກສາວຂອງເຂົາເຈົ້າ ເຈັບປ່ວຍໄປໂຮງຮຽນບໍ່ໄດ້ ດັ່ງ ນີ້ເປັນຕົ້ນ ຖ້າວ່າ ລະດັບພາສາ ອັງກິດທີ່ເຂົາເຈົ້າໄດ້ຮຽນຮູ້ຈາກ ໂຄງການນີ້ ມີພຽງສໍ່ານັ້ນ ກໍຍັງ ຖືວ່າ ມັນຈະຊ່ວຍພວກເຮົາໄດ້ ຢ່າງແທ້ຈິງ ” ສໍາລັບວຽກງານດີເດັ່ນຂອງພວກ ເຂົາເຈົ້ານັ້ນ Laurel Conran ແລະ Lisa Chertok ໄດ້ຮັບລາງວັນສ້າງສາປະຊາຄົມ ຈາກອໍານາດປົກຄອງ ເຂດເມືອງ Howard ຫລື Howard Country ຊຶ່ງນາງ Conran ກ່າວວ່າ “ໃນຖານະເປັນປະຊາຄົມ ນຶ່ງນັ້ນ ພວກເຮົາຢາກເຮັດວຽກຮ່ວມກັນ ຄືຮ່ວມມືຮ່ວມງານກັນຢ່າງພ້ອມໜ້າພ້ອມຕາ ເພາະວ່າເວລາໃດທີ່ທຸກໆຄົນປະຕິບັດງານຮ່ວມກັນ ມັນກໍຈະເປັນສະຖານະການທີ່ພວກ ເຮົາທຸກຄົນໄດ້ຮັບໄຊຊະນະ ແລະນັ້ນແມ່ນລາຍງານການສຶກສາຂອງພະແນກພາສາອັງກິດພິເສດ ພ້ອມດຽວກັນ ເຮົາຍັງ ມີວິດີໂອລາຍງານກ່ຽວກັບໂຄງການສອນພາສາອັງກິດນີ້ ໃຫ້ທ່ານໄດ້ຊົມ ທີ່ voaspecialenglish com